钦定古今图书集成/方舆汇编/职方典/第1540卷 > 《圣寿寺》孙应鳌
## 钦定古今图书集成/方舆汇编/职方典/第1540卷 > 《圣寿寺》孙应鳌

空城存古寺，寂寞已无僧。独有横经客，时分供佛灯。
淡云盘老桂，寒日隐荒藤。斟酌谈时事，相看百感生。

《府志》：“明太祖洪武十四年夏，清平卫饥。”

二十三年，都匀蛮散毛、散狗叛，凉国公蓝玉遣凤翔
侯张龙讨平之。

三十年七月辛巳二王率都督杨文等征清平黔阳
古州诸蛮悉平之。

三十一年，何福讨毕节、都匀诸苗，平之，进征五开。
英宗正统十四年，烂土、凯口苗攻都匀城，官军却之。

孝宗弘治四年，烂土蛮乜冨架、重恶龙等叛。
五年夏四月，副都御史邓廷瓒、总兵镇远侯顾溥帅
师讨烂土蛮。

六年，清平大水。

七年，清平疫，都匀府凤凰山崩。是年，《烂土蛮》平。加顾
溥岁禄，邓廷瓒右都御史，掌南院事，寻总督军务兼
巡抚。

十七年，都匀大疫。

武宗正德五年，“清平大有年。”

六年秋九月，都匀地震。

九年，都匀蝗。

十年，都匀饥。

十一年，巡抚曹祥讨香炉山苗，不克。

十二年秋八月，湖广巡抚都御史秦金、邹文盛合兵
讨清平香炉山苗，平之。是月，清平饥。

世宗嘉靖元年，清平大有年，都匀火。

六年，都匀、兴隆饥。

八年，都匀大水，渰城郭。

十六年，都匀苗阿向据凯口叛。

十八年，清平陨霜，杀稼。

十九年，清平、兴隆饥。

二十五年，清平、兴隆疫。

二十八年春，“清平芝生。”

四十五年秋七月，都匀地震。

神宗万历十二年夏五月，都匀大水。

四十三年，都匀地震。

四十七年，清平、兴隆、平越诸卫苗贼出劫官道，巡抚
李云发兵剿之。
光宗泰昌元年，都匀饥。